text: Sønderjyske tabte igen
  10 november 2013 kl. 07.15
  Sønderjyske tabte lørdag ude mod FC Nordsjælland, og har stadig 6 point op til stregen.
  For femte gang i streg i Superligaen, og for sjette kamp i træk, tabte Sønderjyske i går aftes. Udekampen mod FC Nordsjælland blev ikke vendepunktet.
  Sønderjyske kom bagud både 1-0 og 2-0 inden pausen, og i kampens overtid lukkede og slukkede de sjællandske værter med målet til 3-0.
  Med nederlaget ligger Sønderjyske fortsat isoleret i bunden med 6 point op til FC Vestsjælland på 11.-pladsen og Esbjerg over stregen.
  Næste kamp for sønderjyderne er først om 12 dage, når holdet den 22. november hjemme tager imod netop Esbjerg i et lokalopgør.
  Se stillingen i Superilgaen her.
  